*****

ΚΑΝΟΝΙΣΜΟΣ (ΕΟΚ) αριθ. 2367/82 ΤΗΣ ΕΠΙΤΡΟΠΗΣ

της 30ής Αυγούστου 1982

περί αποκαταστάσεως της εφαρμογής των δασμών για υπόβαθρα στρωμάτων (σομιέδες), είδη κλινοστρωμνής και τα παρόμοια, της κλάσεως 94.04 του Κοινού Δασμολογίου, καταγωγής Κίνας, δικαιούχου των προβλεπομένων από τον κανονισμό (ΕΟΚ) αριθ. 3601/81 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3601/81 του Συμβουλίου της 7ης Δεκεμβρίου 1981 περί εφαρμογής των γενικευμένων δασμολογικών προτιμήσεων κατά το έτος 1982 επί ορισμένων βιομηχανικών προϊόντων καταγωγής υπό ανάπτυξη χωρών (1), και ιδίως το άρθρο 12,

Εκτιμώντας:

ότι, δυνάμει του άρθρου 1 του εν λόγω κανονισμού, τα προϊόντα του παραρτήματος Β καταγωγής χωρών και εδαφών που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική επίβλεψη η οποία στηρίζεται στην προβλεπόμενη στο άρθρο 11 βάση αναφοράς·

ότι, σύμφωνα με το εν λόγω άρθρο 11, όταν η αύξηση των εισαγωγών υπό προτιμησιακό καθεστώς των προϊόντων αυτών, καταγωγής μιας ή περισσοτέρων δικαιούχων χωρών, προκαλεί ή δύναται να προκαλέσει οικονομικές δυσχέρειες στην Κοινότητα ή σε κοινοτική περιοχή, η είσπραξη δασμών δυνατόν να αποκατασταθεί αφού η Επιτροπή ανταλλάξει τις κατάλληλες πληροφορίες με τα Κράτη μέλη· για το σκοπό αυτό πρέπει να ληφθεί υπόψη η βάση αναφοράς που ισούται γενικά με το 120 % του υψηλότερου ποσού που ίσχυσε για το 1980·

ότι για υπόβαθρα στρωμάτων (σομιέδες), είδη κλινοστρωμνής και τα παρόμοια, της κλάσεως 94.04 του Κοινού Δασμολογίου, η βάση αναφοράς διαμορφώνεται σε ύψος 1 324 041 ΕCU· ότι κατά την ημερομηνία της 12ης Αυγούστου 1982 οι εισαγωγές των προϊόντων αυτών, καταγωγής Κίνας στην Κοινότητα, ανέρχονται δια συμψηφισμού στο ύψος της εν λόγω βάσεως αναφοράς· ότι η ανταλλαγή πληροφοριών στην οποία προέβη η Επιτροπή, απέδειξε ότι η διατήρηση του προτιμησιακού καθεστώτος δύναται να προκαλέσει οικονομικές δυσχέρειες σε κοινοτική περιοχή· ότι κρίνεται ως εκ τούτου σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Κίνας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από 3ης Σεπτεμβρίου 1982, η ανασταλείσα, δυνάμει του κανονισμού (ΕΟΚ) αριθ. 3601/81 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Κίνας στην Κοινότητα:

1.2 // // // Κλάση

του Κοινού

Δασμολογίου

// Περιγραφή εμπορευμάτων

// // // 94.04 // Υπόβαθρα στρωμάτων (σομιέδες). Είδη κλινοστρωμνής και τα παρόμοια, φέροντα ελατήρια ή και πεπληρωμένα εσωτερικώς δι' οιασδήποτε υλης, ως στρώματα, καλύμματα ποδών, εφαπλώματα, μαξιλάρια, σκίμποδες, προσκεφάλαια, κλπ., συμπεριλαμβανομένων και των τοιούτων εκ καουτσούκ ή τεχνητών πλαστικών υλών, εις κατάστασιν σπογγώδη ή κυψελώδη, επικεκαλυμμένα ή μη // //

Άρθρο 2

Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 30 Αυγούστου 1982.

Για την Επιτροπή

Christopher TUGENDHAT

Αντιπρόεδρος

(1) ΕΕ αριθ. L 365 της 21. 12. 1981, σ. 1.